મુંબઈ: જિઓ પેમેન્ટ્સ બેંક (આરઆઇએલ અને એસબીઆઈ વચ્ચેનું 70:30 સંયુક્ત સાહસ) કાર્યરત થયાં પછી જિઓ અને એસબીઆઈએ તેમનાં ગ્રાહકો માટે વિશિષ્ટ ડિજિટલ બેંકિંગ, પેમેન્ટ અને વાણિજ્યિક સફર સાથે અત્યાધુનિક, સરળ, દ્વિપક્ષીય અનુભવ પ્રદાન કરશે. જિઓ અને એસબીઆઈએ ડિજિટલ પાર્ટનરશિપ કરી છે, જેનો ઉદ્દેશ એસબીઆઈના ડિજિટલ ગ્રાહકોના આધારને અનેકગણો વધારવાનો છે. એસબીઆઈ યોનો પરિવર્તનકારક ઓમ્નિ ચેનલ પ્લેટફોર્મ છે, જે ગ્રાહકોને ડિજિટલ બેંકિંગ, કોમર્સ અને ફાઇનાન્શિયલ સુપરસ્ટોર ઓફર કરે છે. યોનાની ડિજિટલ બેંકિંગની ખાસિયતો અને સોલ્યુશન માયજિયો પ્લેટફોર્મ મારફતે ઉપલબ્ધ થશે તેમજ ગ્રાહકને સતત, સરળ, સંકલિત અને શ્રેષ્ઠ અનુભવ પ્રદાન કરશે. ભારતની સૌથી મોટી ઓવર-ધ-ટોપ (ઓટીટી) મોબાઇલ એપ્લિકેશન માયજિયો હવે એસબીઆઈ અને જિઓ પેમેન્ટ બેંકની નાણાકીય સેવાની ક્ષમતા પ્રદાન કરશે.